
Introducere 

Domnul spune astfel: „Iubiţi copii, dacă Mă urmaţi pe Mine, urmaţi-Mă în toate! Să 
nu bântuiţi prin morminte şi prăpăstii, ci mergeţi cu Mine pe munţi şi pe înălţimi! Acolo veţi 
afla o predică, o transfigurare (schimbare la faţă), vă veţi sătura cu puţină pâine, veţi avea o 
victorie în încercările cele mai puternice şi multe altele la care nici nu vă puteţi gândi. Luaţi 
cu voi şi copiii şi veţi vedea la ei în mod clar efectul de binecuvântare pe care o are asupra 
lor muntele." 

De asemenea nici cel slab nu trebuie să se teamă să urce muntele binecuvântat, căci 
culmile lui sunt străbătute de spiritele vieţii, într-adevăr pe munţi şi culmi se învârt cete de 
spirite fericite care îi împodobesc cu florile aurii ale iubirii eterne. Pe munţi, dar şi printre 
plante, printre animale şi nu arareori printre oameni, armonia este la ea acasă. 

Gândiţi-vă la primii oameni de pe pământ. Ei locuiau pe culmile munţilor. (Vezi 
„Casa Domnului" de Lorber, n.r.) Pe muntele Sinai i-am dat lui Moise tablele sfinte pe care 
au fost scrise legi pentru găsirea unei vieţi eterne. Nu mai e nevoie să vă amintesc de munţii 
sfinţi şi nici de acei munţi care sunt ca o şcoală pentru clarvăzătorii şi înţelepţii ce 
propovăduiesc Cuvântul Meu etern. Mergeţi mai des pe munte şi rămâneţi o vreme acolo şi 
astfel veţi afla cât de plenară este binecuvântarea iubirii eterne a Tatălui Sfânt! Cine doreşte 
acesta, să Mă urmeze pe Mine, Maestrul şi Tatăl său şi astfel va afla curând de ce îmi place 
să predic despre cele sfinte pe munte. Amin! 

Muntele Grossglockner - Un părinte al munţilor 

O imagine minunată este aceea a regelui maiestuos al munţilor - muntele 
Grossglockner - care îşi ridică creştetul din mijlocul fraţilor săi mari şi priveşte în toate 
direcţiile, în apropiere, de cealaltă parte a fluviului Drau nu există nici măcar un singur deal 
care să nu fie descendent al acestui munte-tată. 

De înălţimile impresionante ale unor astfel de munţi depinde într-o mare măsură 
menţinerea ordinii unei părţi mari a Pământului. Legătura dintre un astfel de munte şi restul 
Pământului este asemenea legăturii dintre cap şi corp. Viaţa nu porneşte numai de la cap şi 
totuşi el este organul principal de preluare a vieţii şi conducătorul întregului organism. 
Extremitatea cea mai de sus a trunchiului nu se pierde fără pierderea implicită a vieţii. Tot 
astfel şi muntele Grossglockner, netezindu-se, s-ar transforma într-o imensă întindere de 
pământ aflată în veşnică iarnă sau ar deveni cel puţin o mare imensă, căci un astfel de munte 
preia toate izvoarele subterane ale pământului. El menţine aceste izvoare prin greutatea mare 
pe care o are la bază şi le lasă să ţâşnească prin porii săi numai atât cât pământul să 
primească în lung şi în lat irigarea necesară. Ceea ce este de prisos din aceste ape subterane 
care se subţiază mereu, se evaporă în aer de unde le reabsoarbe din nou în el. Pentru ca aceste 
ape să nu se îndepărteze prea uşor de el, ele sunt transformate în gheaţă şi zăpadă. De aceea 
muntele este mai mereu acoperit de nori şi de ceaţă. 

Acelaşi lucru - chiar dacă într-o măsură mai mică - trebuie să facă şi copiii săi. De ce 

vorbim de „copiii" unui munte? Pentru că pe timpul formării munţilor ei erau primii care s- 
au născut, după ei urmând ceilalţi într-o ordine succesivă, între aceste etape de formare există 
perioade de timp care adeseori se întind pe mai multe milioane de ani pământeşti, astfel încât 
pe teritoriul unei ţări abia dacă există doi munţi care să aibă aceeaşi vârstă. Puteţi să vă daţi 
seama că muntele Grossglockner este ca un tată al munţilor, fiind şi cel mai bătrân, pentru că 
el se întinde pe mai multe ţări. 

Acest lucru îl dovedeşte şi roca din care este alcătuit, foarte diferită de cea a 
nenumăraţilor săi copii. Aşa cum însă toţi munţii cresc în înălţime în funcţie de înălţimea 
tatălui lor, tot astfel cresc şi în vârstă. Iar cu cât poalele lor se împodobesc mai mult cu 
zăpadă şi gheaţă, cu atât ei devin mai semeţi şi mai impunători. Cine are în vedere acest 
aspect va înţelege de ce este mai important un stânjen din pământul îngheţat al muntelui 
Grossglockner decât o întreagă milă al ţinutului roditor al unui deal: pentru că muntele 
Grossglockner este o rocă imensă umedă care atrage prin aceasta umiditatea care există în 
aer. Această imensă rocă ar fi înmuiată de o mare cantitate de apă provenită din precipitaţii şi 
ar distruge astfel ţinuturi întregi. Acest lucru nu se produce însă, datorită înălţimii şi a 
particularităţilor rocii sale, astfel încât umiditatea absorbită se transformă imediat în zăpadă 
şi gheaţă. 

Când greutatea gheţii şi zăpezii creşte, masele vechi de gheaţă şi zăpadă de dedesubt 
sunt şi mai presate. Părţile de apă şi aer se aprind în nenumărate locuri şi se dizolvă apoi în 
acel abur ceţos care se ridică mereu. Pentru că un astfel de gheţar poate fi menţinut numai în 
regiunile cele mai înalte ale muntelui, zăpada topită inundă câmpiile care se întind în 
apropiere. Sau va avea loc o extindere a regiunii de zăpadă şi gheaţă, astfel încât într-o mie 
de ani ţinuturi întregi vor fi acoperite de ele. Indiferent dacă una sau alta din aceste două 
variante are loc, unui astfel de tată al munţilor i-au crescut un număr neprevăzut de copii care 
preiau asupra lor suprasolicitarea tatălui. Ceea ce devine prea solicitant şi pentru ei este 
preluat de o mulţime de dealuri care binecuvântează până departe întinderile de câmpie cu 
belşugul lor. 

Abia acum veţi înţelege cum dintr-un munte atât de înalt se întind până departe 
lanţuri întregi de munţi legate între ele în toate direcţiile, asemenea unor raze de soare. Putem 
aşadar să înţelegem de ce în aceste ţinuturi există doar puţine izvoare a căror existenţă să nu 
se datoreze muntelui-tată al ţinutului. De asemenea, rareori întâlneşti aici un strop de ploaie 
produs de alţi nori decât aceia trimişi de Muntele-Tată Grossglockner şi de copiii lui 
împânziţi până departe în acest ţinut. Căci el are trei braţe diferite care se întind până departe, 
din care unul, reprezentând copiii săi, se extinde în toate direcţiile, iar ai doilea, format din 
toate izvoarele, râurile şi pâraiele, de cele mai multe ori ajunge mult mai departe decât copiii 
săi. Cel de-al treilea braţ, cel mai lung dintre toate, este alcătuit din regiunea de nori formată 
din mase din ce în ce mai dense de ceaţă, al căror centru se află în mai multe locuri pe 
muntele Grossglockner şi care sunt asemenea unor supraveghetori atenţi pentru mulţimea de 
copii împrăştiată peste tot. Când aceste mase de aer se îngrămădesc deasupra pajiştii alpine 
care are la rândul ei copii în subordine ce preiau o mare parte din povara mamei, se 
transformă în ploaie pentru fauna şi flora câmpiilor. 

Aceasta reprezintă însă numai una dintre binefacerile acestui tată al munţilor, în cele 
ce urmează vom lua la cunoştinţă încă două dintre acestea, cele mai importante. Abia atunci 
vă veţi da seama de necesitatea unui astfel de munte aparent fără viaţă. De aceea luaţi aminte 
la importanţa munţilor; cu cât aceştia îşi ridică mai sus crestele deasupra ţinuturilor noroioase 
de jos, cu atât mai binecuvântat este întreg ţinutul. 

Formarea şi semnificaţia fierului 

Fără fier aţi fi cele mai sărace creaturi de pe pământ din punct de vedere material şi 
spiritual. Cu ajutorul acestui metal voi puteţi fabrica nenumărate unelte şi instrumente de 
lucru. De aceea, să aruncăm o privire asupra felului în care a luat naştere. 

Aţi aflat deja din descrierea marii Mele „gospodării" despre deplasarea înainte şi 
înapoi a mărilor şi despre felul în care fierul, datorită rezistentei sale la sarea acestor ape, - 
mai ales prin influenţa astrelor - se adună în interiorul pământului în canale speciale. (Vezi 
„Pământul şi Luna" de Jakob Lorber, n.r.) Această acumulare este atât de bine gândită încât o 
mie patru sute de ani nu sunt suficienţi pentru a epuiza acest metal. Aici se naşte o altă 
întrebare: „Acest fier format de mare şi astre poate fi imediat folosit astfel încât să poată fi 
prelucrat şi din el să poată fi fabricate unelte de tot felul?" Nu, pentru că el este asemenea 
unui fruct necopt care are însă capacitatea de a se maturiza, dar care în stare brută nu este 
nici una, nici alta. 

Cum ajunge fierul la maturitate? Ploaia şi strălucirea soarelui reprezintă condiţii 
principale pentru orice cultură, inclusiv cea a fierului. Dacă însă ploaia cade neîntrerupt un 
timp îndelungat ar putea distruge şi metalul. Pentru ca totul să se dezvolte armonios trebuie 
să domnească o ordine deplină. Cine este însă răspunzător de această ordine pe pământ? 
Uitaţi-vă la muntele nostru, Grossglockner, cum se înalţă deasupra regiunilor de nori şi cât de 
plin este de roci şi de colţuri de stâncă! Acest rege al munţilor are o largă rază de acţiune, 
absorbind electricitatea şi fluidul magnetic. El reprezintă o cameră imensă de înmagazinare a 
acestor substanţe. Acţionează prin modalităţile descrise anterior, în special prin irigare şi 
încarcă toate apele şi mai ales cu cuantumul corespunzător de electricitate şi de fluid 
magnetic. Aceste două polarităţi reprezintă însă într-o anumită privinţă condiţia de bază a 
întregii creşteri, dezvoltări, maturizări a lumii plantelor şi mineralelor şi, prin acestea, şi a 
celei animale. 

Fiindcă acest munte înmagazinează atât de puternic aceste două polarităţi, putem 
arăta aici că naşterea minereului se datorează în principal gheţarilor, pentru că gheţarii sunt 
reglatorii temperaturii tuturor simţurilor aflat sub ei. Astfel se întâmplă că aceşti munţi înalţi 
de zăpadă şi gheaţa binecuvântează mai ales întinderile de pământ de pe drumurile copiilor 
lor. Şi astfel adeseori un vârf nesemnificativ de gheaţă al muntelui Grossglockner are o 
influenţă nu arareori mult mai mare asupra ţinuturilor decât baza culmii sale. 

Munţii - factori de reglare ai curenţilor de aer 

Datorită faptului că pământul se învârte în jurul propriei axe în douăzeci şi patru de 
ore, se creează la periferia Pământului o deplasare de câteva mile pe minut. Gândiţi-vă că 
Pământul ar fi o sferă fără munţi, doar cu câmpii, care este înconjurată de un strat de cel 
puţin zece mile de aer greu atmosferic. De ce ar avea nevoie aerul atmosferic în rotirea sferei 
pământului, dacă suprafaţa pământului ar fi complet plată? Nu ar fi antrenată şi atmosfera 
odată cu aceasta? Cărui curent de aer i s-ar abandona toate fiinţele vii ale pământului? Dacă 
cea mai puternică furtună mişcă într-o secundă 80 de picioare (26 m) şi poate să smulgă din 
pământ cu o uşurinţă incredibilă cei mai groşi copaci, ce urmări ar avea atunci un curent de 
aer care ar mişca câteva mile într-un minut (aproximativ 500 de metri într-o secundă). Este 
de înţeles că la un astfel ele curent de aer nu s-ar putea ţine nici muşchiul de pietre, ca să nu 

mai vorbim de o creatură oarecare. Cum s-ar manifesta marea poate să-şi închipuie cel care a 
văzut cum un vânt puternic ridică apa în forma unor munţi. De aceea munţii de pe suprafaţa 
Pământului sunt foarte bine aranjaţi; ei ajută la rotirea aerului odată cu Pământul. 

De ce nu sunt toţi munţii la fel de înalţi şi nu se află direct pe meridiane de la un pol 
la altul? Prima cauză constă în influenţele binefăcătoare ale munţilor pe care le-am menţionat 
anterior. A doua constă în următoarele: dacă toţi munţii ar fi la fel de înalţi şi aranjaţi pe 
aceeaşi linie de la un pol la altul, s-ar instala prin aceasta o liniştire constantă a aerului între 
cei doi poli, iar straturile inferioare ale aerului ar începe să putrezească asemenea aerului din 
catacombe. Cum ar arăta viaţa naturală în asemenea condiţii? De aceea munţii sunt împărţiţi 
neregulat pe suprafaţa pământului. Această împărţire este gândită astfel cu cea mai mare 
chibzuinţă, pentru ca astfel aerul să aibă mereu un spaţiu de joacă şi să poată circula în voie 
pe Pământ. El trebuie astfel să se amestece şi să se frece pentru a da naştere în permanenţă 
electricităţii ca fluid natural al vieţii pe întreaga suprafaţă a Pământului în cantităţi suficiente. 




Muntele Grossglockner cu altitudinea de 3.798 m. 



Fiinţa şi cauza producerii luminii gheţarilor 



Să continuăm. De sunt munţii de înălţimi inegale? Explicaţia este următoarea: 
vârfurile înalte ale munţilor trebuie să ajungă şi în straturile superioare ale aerului. Dacă ar 

exista nenumăraţi astfel de munţi înalţi pe Pământ, cu timpul s-ar ajunge la o liniştire 
permanentă a aerului în adâncime, pentru că regiunea de aer superioară ar fi constrânsă să 
facă prea multă mişcare. Pentru că există însă puţine astfel de înălţimi, porţiunea superioară a 
aerului este presată odată cu rotirea Pământului numai în câteva puncte. Sferele de aer care se 
află la distanţă de astfel de vârfuri de munte sunt rotite într-o mişcare de vârtej în toate 
direcţiile. Este cam ca atunci când rotiţi rapid un băţ prin apă şi părţile de apă din faţa băţului 
sunt trase odată cu el mai departe, formând pe ambele părţi o serie de inele şi mici valuri care 
fac mai grea tragerea băţului şi al cărui efect de sucţiune înlocuieşte din nou părţile de apă 
delimitate aflate în mişcare. Aceste inele sunt vârtejuri de apă care agită apa până în 
adâncuri, iar micile valuri create mişcă întreaga suprafaţă. Astfel, în timp, un asemenea 
curent provocat de băţ în apă poate agita un iaz întreg. 

Un al doilea motiv pentru care partea cea mai de jos a muntelui se înalţă atât de mult 
în aer, este acela că acest fapt este în legătură cu aşa-numita lumină a gheţarilor. Această 
lumină este de natură electromagnetică pozitivă şi ia naştere prin frecarea unor astfel de 
vârfuri de munte cu aerul din jurul lor. Este un fenomen cu o mare influenţă pozitivă. O 
condiţie vitală a întregii vieţi naturale o reprezintă o împărţire corectă a fluidului 
electromagnetic. Dacă ar exista prea multe astfel de vârfuri de munte într-un singur ţinut, 
acestea ar epuiza în întregime acest aşa-zis fluid, astfel încât prea puţin ar mai ajunge în 
adâncime. Iar dacă aceste vârfuri de munte nu ar exista deloc, toată viaţa de jos nu ar mai fi 
în siguranţă, toată lumea ar fi într-un permanent pericol de a fi lovit de vreun fulger. 

Dacă cineva ar obiecta şi ar întreba: „Ce are de-a face întinderea de câmpie cu 
electromagnetismul muntelui Grossglockner?", am răspunde că acest munte de gheaţă este 
atât de îndreptăţit să fie unde se află, încât - dacă ar putea să alunece la o oră distantă de locul 
său actual - nu ar mai avea nici un gheţar, ci ar fi doar un munte de piatră golaş. El este însă 
un munte de gheţari pentru că se află exact pe acel punct prin care trece un curent principal 
electromagnetic ce porneşte de la Polul nord şi ajunge până la Polul Sud. Acest curent 
principal trece şi prin toţi munţii cu gheţari din Tirol şi din ţinutul Elveţiei şi doar braţul estic 
mai trece pe acolo pe unde se află muntele Grossglockner. Din acest „curent" al vieţii el 
preia atât de mult încât şi cu ajutorul altor munţi cu gheţari serveşte suficient de mult şi altor 
ţinuturi, astfel încât acţiunea lor profund binefăcătoare se întinde nu numai în întreaga 
Europă, ci şi pe o parte a Africii. Cele mai mari suprafeţe plate din Europa nu au proprii lor 
munţi cu gheţari şi în acest caz acele suprafeţe nici nu sunt străbătute de vreun curent 
important. Pentru curenţi mai nesemnificativi însă există peste tot munţi mai mici care sunt 
perfect capabili să regleze cantităţi mai mici de curent electric. 

Există şi un al treilea motiv care se adaugă acestora şi anume; aşa cum fiecare corp 
uman sau animal sau chiar al unui copac ori al unei simple plante trebuie să aibă extremităţi 
pentru a crea o legătură cu lumea exterioară, tot astfel trebuie să aibă şi Pământul. Astfel, 
munţii cu gheţari reprezintă în acelaşi timp ochii, urechile, braţele Pământului care în 
călătoriile lor prin ţinuturile îndepărtate pline de soare se pun în tot felul de legături şi 
ipostaze, mai ales cea foarte importantă a observatorului - Să ştiţi că plantele nu sunt oarbe în 
călătoriile lor. In al doilea rând Pământul preia şi roadele armonioase ale marilor mişcări ale 
altor substanţe cereşti, ca de exemplu mişcările eterului, ale luminii şi ale altor curenţi. 
Aşadar el şi-a exersat extremităţile pentru a-şi regla singur mişcările şi prin aceasta să 
contribuie şi la mişcările regulate ale celorlalte corpuri cereşti. 

Cu aceasta am prezentat pe scurt imensul beneficiul natural pe care îl aduc aceşti 
munţi. Să nu vă gândiţi că aceasta este tot, căci fiecare motiv în parte pe care l-am menţionat 

are mai departe şi alte influenţe folositoare. Totuşi, oricât de mult ar însemna aceste influenţe 
naturale benefice ale unui astfel de munte, cea mai importantă este influenţa lui spirituală. 



Spiritual şi material 



Tot ceea ce este material nu este altceva decât un constant gând care porneşte de 
la Mine prin Voinţa Mea. Tot astfel este şi muntele nostru, nici mai mult nici mai puţin. 
Care este totuşi diferenţa dintre partea spirituală propriu-zisă şi partea materială care îi 
corespunde, fiindcă şi una şi cealaltă reprezintă un produs al Voinţei Mele? Aparent nu există 
nici o diferenţă. Din punct de vedere al esenţei, însă, există însă o foarte mare diferenţă. 

Iubirea Mea nesfârşită (Tatăl, prin Cuvânt - Fiul, n.r.) creează formele, iar forţa 
iubirii (Duhul Sfânt, n.r.) care reprezintă aici Voinţa, le scoate în evidenţă. O parte a acestor 
forme menţin constantă voinţa prin dorinţa iubirii; unei alte părţi însă îi dă o libertate 
crescândă, aşa cum o cere iubirea. Şi astfel materia formează constant conform Voinţei 
Iubirii Mele motivaţia permanentă, baza a tot ceea ce este spiritual. Este vorba despre 
compasiunea Mea. însuşi spiritualul corespunde libertăţii vii a propriei Mele iubiri. Este ceea 
ce numim Graţia Divină sau conştiinţa de sine propriu-zisă a oricărei fiinţe libere care 
provine din viaţa liberă a iubirii Mele şi care este din punct de vedere spiritual una şi aceeaşi 
cu aceasta. 

Acolo unde există materie formată, trebuie să existe neapărat şi spirit. Materia 
este o exprimare a compasiunii, care acţionează ca un solvent, nu pentru ea însăşi, ci pentru o 
putere mai înaltă spre care se îndreaptă această compasiune. Cât de înaltă este această 
potentă? Trebuie să vă fie clar că într-un spital de săraci, săracii sunt cu siguranţă în 
permanenţă împreună. Tot astfel stau lucrurile şi cu materia şi cu puterile spirituale, şi anume 
că ele se cuprind unele pe altele şi că una o conţine pe cealaltă. Şi chiar dacă materia este 
minunată şi desăvârşită, ea este concepută pentru puteri spirituale şi mai înalte. 

în continuare să aruncăm din nou o privire asupra muntelui nostru. Uitaţi-vă ce 
frumos stă el acolo, ca un rege printre munţi, ridicându-se deasupra tuturor vecinilor săi 
golaşi! Şi priviţi cum se răsfiră în toate direcţiile şi cum este acoperit veşnic cu zăpadă şi 
gheaţă! Priviţi nenumăratele pârâie care curg pe crestele sale şi culmile sale abrupte 
înconjurate aproape tot timpul de nori albi! Fiindcă acest munte este atât de minunat, el 
beneficiază de o Graţie specială din partea Mea. 

Am recunoscut deja importanţa acestui munte datorită influenţelor naturale pozitive 
pe care le are. Vedeţi voi, forţele care acţionează aici sunt puteri spirituale! 

Se mai pune doar întrebarea: Beneficiile naturale ale acestui munte sunt ele scopul 
principal al puterilor spirituale care îl înconjoară şi care sălăşluiesc în el? Sau sunt ele doar 
un scop secundar prin care acestea trebuie să se maturizeze pentru a atinge un alt scop? 
Influenţele pe care acest munte le are sunt un scop al existenţei lui, aşa cum îngrăşământul 
este dat pământului în scopul producerii nenumăratelor sale fructe. Din aceasta vă veţi da 
seama măcar într-o mică măsură cât de importante sunt foloasele spirituale ale acestui munte 
spre deosebire de cele naturale. Tot ceea ce am spus până acum reprezintă o importantă 
introducere fără de care ceea ce urmează ar fi greu de înţeles. 

Lupta spiritelor în natură 

Veţi înţelege în curând de ce muntele nostru ar putea fi asemuit cu o imensă casă de 
săraci. Aici zăbovesc în mod normal suflete şi spirite foarte pământene încă. Aceste 
spirite sunt nu arareori pline de mânie, răutate şi înverşunare pentru că au trebuit să 
părăsească temporar viaţa lor bună. De aceea ele vor să se răzbune. Deşi ele nu pot să 
vadă Pământul - aşa cum de altfel nici unul din aceste spirite nu este capabil să vadă 
nimic din ceea ce se află înafara lui, ci numai ceea ce se află în interiorul lui - ele simt 
totuşi cu exactitate în forul lor interior în ce colţ al Pământului se află. Pentru că ei ca 
spirite sunt în legătură cu potentele naturale, se unesc cu acestea pentru a face rău Pămân- 
tului. Şi pentru că ele, ca spirite, ştiu că un astfel de munte reprezintă un beneficiu natural 
imens pentru multe ţinuturi, se opresc cu precădere în vecinătatea lui. 

Priviţi doar imaginea acestui munte de jur împrejurul căruia se îngrămădesc mase 
întregi de rocă şi din ale cărui defileuri şi circumvoluţiuni coboară adeseori nori de un gri 
închis. După ce aceştia s-au ridicat deasupra vârfurilor celor mai înalte stânci ale muntelui şi 
privesc muntele nostru, au grijă să se retragă imediat după aceea şi nu mai pot fi scoase după 
aceea din refugiul lor nici chiar cu un vânt foarte puternic. Acest fenomen este un semn sigur 
al existenţei unor astfel de spirite răuvoitoare, care este chiar în legătură cu forţele spirituale. 

Dacă însă vă ridicaţi privirea mai sus înspre suprafeţele albe ale gheţarilor, veţi 
observa de asemenea nori şi ceaţă care sunt însă de un alb strălucitor. Şi acestea sunt spirite, 
dar de această dată benefice, în partea superioară, înăuntru, se află spiritele îngerilor 
păzitori care plutesc, în timp ce în partea inferioară a gheţarilor, ceaţa care pluteşte şi 
care formează fâşiile de nori obişnuite, spiritele nu sunt încă pe deplin mature pentru a 
urca mai sus. Ele cresc, urcă mai sus şi se maturizează prin nenumărate lupte împotriva 
spiritelor mânioase. Chiar dacă aţi dori să observaţi timp de mai multe zile joaca norilor din 
această regiune, v-ar fi greu să vă daţi seama cum de aceste spirite ale aerului ar putea să 
ajungă să se lupte serios între ele. Totuşi celui care ar avea timpul să aştepte şi să vadă, i s-ar 
face frică observând o astfel de luptă aprinsă. 

Cum de se ajunge la o astfel de luptă? Vedeţi voi, spiritele rele au în permanenţă 

gânduri de răzbunare şi doresc să pună stăpânire odată pentru totdeauna pe acest tron al 
muntelui pentru ca apoi să poată provoca dezastre în toate părţile. Din acest motiv ele se 
adună în refugiile lor, apoi ies în recunoaştere pentru a mai afla cum mai stau lucrurile cu 
ocuparea tronului. Această veste se răspândeşte cu viteza gândului, iar acolo unde se găseşte 
o crăpătură într-un vârf de munte, se vor vedea ieşind în acelaşi timp şi mari mase de nori de 
un gri întunecat care se vor ridica. 

Dacă până atunci cerul era senin, în doar câteva minute, el se va acoperi cu astfel de 
mase de nori, adesea aproape negri, care umblă încoace şi încolo, aparent fără nici o intenţie, 
pentru a induce în eroare îngerii păzitori ai tronului. Astfel muntele Grossglockner este 
pentru o scurtă perioadă de timp eliberat de nori şi de ceaţă. Căci imediat ce îngerii păzitorii 
îşi dau seama de intenţia spiritelor rele, se retrag şi se ascund în interiorul marilor temple de 
cristal ale acestui munte. In momentul în care conducătorii principali ai cetei mânioase şi-au 
dat seama că tronul este neocupat, ordonă imediat trupelor lor să se înalţe cât de sus pot şi să 
cadă deasupra tronului pentru a prinde totul în interiorul camerelor lor şi a le zdrobi. O 
mulţime gri se prăbuşeşte cu o rapiditate incredibilă asupra muntelui nostru. Cu această 
ocazie totul în jur devine întunecat, chiar în mijlocul zilei. In acelaşi timp totul se linişteşte, 
căci spiritele au impresia că în sfârşit au învins. Totuşi o astfel de scenă durează cel mult 77 
de minute. După un timp veţi remarca cum nori groşi albi vor începe să se retragă din 
crăpăturile de gheaţă. Aceştia se amestecă în scurt timp cu norii negri şi încep să se ridice 
nevăzuţi. In acelaşi timp ei poartă în spate tot mai sus adunătura de nori negri. Când se face 
remarcată această ascensionare forţată? Se face în curând loc pentru trecerea norilor albi. 
Spiritele norilor albi îşi dau seama imediat de ceea ce se petrece. Dacă norii albi s-au retras 
dintre norii negri, în văzduh se formează imediat o plasă adeseori lungă de câteva mile în 
toate direcţiile în care este prinsă întreaga hoardă de spirite întunecate. 

Când conducătorii mânioşi primesc vestea cum că spiritele albe i-au încercuit cu 
totul, se supără. Ei încep să îşi concentreze toate trupele pentru ca astfel ei să rupă din nou, în 
forţă, masele albe. Acest moment reprezintă şi începutul luptei propriu-zise. Acum veţi auzi 
o gălăgie şi un vâjâit îngrozitor în aceste mase de nori negri care provine din ciocnirea între 
ele a acestor spirite şi din mânia lor crescândă. Cu cât se străduiesc însă mai mult aceste 
spirite să îi nimicească pe cei de deasupra, cu atât mai mult vor fi presaţi de aceştia. Fiind în 
această situaţie, spiritele de dedesubt încep să se aprindă de mânie. în curând ele fac o scenă 
atât de înfocată încât fulgere foarte puternice cu zguduituri de pământ încep să scapere în 
toate direcţiile pentru a alunga masele de nori albi care îi împresoară; în sus pentru a nimici 
conducătorul principal al acestora şi în jos pentru nimicirea tronului muntelui. 

Spiritele albe presează spiritele negre din toate părţile. Ele se împing atât de mult în 
acestea până ajung de grosimea unei pietre adevărate şi se aruncă apoi cu cea mai mare forţă 
în jos. In cea mai mare parte ajung pe suprafeţele întinse de gheaţă ale tronului însuşi, 
precum şi în zonele mai îndepărtate, aici fiind totuşi în bucăţi din ce în ce mai mici, 
transformându-se în cele din urmă în grindină şi căzând. 

Astfel spiritele negre sunt doborâte, iar cele albe lasă să cadă ploaia peste cei învinşi, 
rezultat al spiritelor păcii. 

Ele însele se risipesc într-un vânt rece, legând pentru mult timp astfel spiritele învinse 
de gheaţa de odinioară. Astfel ei îi redau acestei fiinţe mânioase liniştea prin care aceasta se 
va transforma într-una mai bună. Astfel hoarda îngheţată se va topi şi va deveni din nou apă, 
iar spiritului supus umilinţei i se va conferi din nou libertate. Dacă el se transformă în bine, 
va fi preluat curând de rândurile de jos ale spiritelor păcii; dacă nu se transformă în bine şi se 



O evanghelie a munţilor 



răzvrăteşte din nou la o nouă încăierare - ceea ce se şi petrece de altfel în majoritatea 
cazurilor - va fi prins din nou în acelaşi mod, dar va fi ţinut de fiecare dată şi mai mult în 
închisoare. Şi pentru a nu lungi prea mult descrierea acestui munte, am dori să mai acordăm 
atenţie la încă două aspecte, pentru ca apoi să ne dedicăm părţii evanghelice care este pentru 
voi mult mai importantă. 

Drumul spre umilinţă al spiritelor naturii 

Aţi înţeles aşadar că după captivitate urmează din nou libertate, astfel că spiritele care 
sunt readuse la viaţă vor fi preluate de spiritele păcii de pe nivelele inferioare dacă s-au 
schimbat în bine sau li se acordă un nou răgaz până la eliberarea lor. 

Când forţele naturale ale spiritelor se transformă din nou în apă, aceste spirite 
devenite libere se unesc cu apa şi trebuie să facă mai apoi călătoria pentru a se revărsa în 
mare. De ce se petrec astfel lucrurile? Din acelaşi motiv pentru care cuiva care a pricinuit un 
rău pe pământ i se impune o pedeapsă pentru a deveni mai bun, în vederea reparării răului 
pricinuit; pe lângă aceasta, mai are de plătit şi poliţa relei voinţe. De altfel, aceste spirite 
trebuie să repare până la ultimul rău săvârşit - precum şi cele pe care doar a intenţionat să le 
săvârşească - şi să realizeze pe lângă aceasta o penitenţă pe măsură. Abia când sunt duse la 
îndeplinire toate acestea, spiritele acestea sunt preluate pe prima treaptă a desăvârşirii 
spirituale. In mod normal ele ar putea cu greu să facă ceva benefic în mare. Dar unui astfel de 
spirit nu i se poate face nimic bun dacă el însuşi nu este bun, lucru dovedit şi de faptul că 
spiritele aflate în această stare trebuie să capete o stare de umilinţă totală pentru a fi capabile 
să-şi ispăşească faptele rele. Şi pentru că fundul mării este partea cea mai adâncă a 
pământului, aceste spirite orgolioase trebuie să facă această călătorie către umilinţă pentru a 
o învăţa şi prin aceasta cu timpul să se ridice din nou renăscuţi în sferele înalte pentru a 
înfăptui lucruri mai folositoare. 

Devin aceste spirite cu adevărat mai bune în finalul călătoriei lor? Rezultatele sunt 
diferite. Unele spirite devin cu adevărat mai bune, ele trebuind să se întoarcă pe aceste 
drumuri umede de ţară, dacă în interiorul lor nu mai există nimic răutăcios. O astfel de 
retragere o puteţi recunoaşte din prezenţa unei ceti albe care se ridică dimineaţa din izvoare, 
pâraie şi râuri. Această ceaţă este trasă în sus de soare, ajungând în curând în regiunea înaltă 
a potentelor lor naturale şi nu mai poate fi percepută cu ochiul liber. 

O altă parte din aceste spirite este constituită din mânie care prinde din nou viaţă în 
timpul nopţii care la început ia forma unei cete gri aflate în fisurile şi crăpăturile muntelui şi 
care vor acţiona colectiv din nou la următorul asalt. 

O a treia parte din aceste spirite face drumul până în mare. Odată ce au ajuns însă 
aici, se adună în hoarde în funcţie de gradul răutăţii lor şi se năpustesc deasupra mării. 
Marinari ne pot poveşti despre forţa nimicitoare a furtunilor mării. Dacă aceste spirite 
răutăcioase vor să pună în practică o astfel de răutate trimit în cercetare unul sau doi norişori 
deasupra mării - astfel de norişori sunt uşor de reperat de către marinarii experimentaţi — 
pentru a constata dacă se observă din vreo parte spiritele păcii. Dacă ele pot fi zărite pe 
undeva aceşti norişori dispar imediat, rareori având loc o furtună importantă. 

Dacă aceste iscoade răuvoitoare nu întâlnesc forţe potrivnice în drumul lor, în câteva 
minute cerul va fi acoperit cu nori groşi de furtună din care în curând rafale puternice de vânt 
vor agita marea. Totuşi şi o astfel de acţiune ia o turnură nefavorabilă pentru că într-o 
fracţiune de secundă sunt trimise spiritele păcii de către hoardele care păzesc ţinutul. Acestea 

se aruncă deasupra acelei hoarde gălăgioase transformându-se în mod normal în grindină sau 
ploaie puternică şi eliberează cu această ocazie spiritele umilite. Acele spirite rele care au 
jucat doar un rol subordonat sun trimise imediat către Polul Nord. Cele mai răutăcioase sunt 
însă arse pentru o foarte lungă perioadă de timp în gheaţa dură a Polului Sud. 

Astfel ia sfârşit agitaţia acestor spirite care sunt duse într-un loc sigur; cele bune sunt 
preluate pentru nenumărate beneficii pe care le pot aduce. In ce constau acestea? 

Prima misiune este de a trimite aceste spirite pe diversele păşuni alpine şi anume în 
acele locuri în care ele se pierd în vârfuri golaşe de stâncă. Aici ele trebuie să aibă grijă de 
întreţinerea acestora, ca şi de eventuala lor sfărâmare, ele împărţind toată umiditatea în mod 
egal în porii rocii, astfel încât ea să îşi păstreze permanent în interior aceleaşi proprietăţi. Pe 
de altă parte, ele trebuie să transporte în jos pietrele desprinse pentru ca ele să se apropie şi 
mai mult de destinul eliberator. Adesea, dacă nu sunt atente, spiritele răutăcioase desprind un 
întreg bloc de piatră şi îl aruncă în jos. Trebuie apoi avut grijă ca bucata de stâncă desprinsă 
să găsească un loc sigur şi liniştit într-un pârâu sau râu pentru ca spiritele rele care sunt încă 
închise în ele să nu izbucnească prematur. Dacă aceasta s-ar întâmpla aici, s-ar putea 
întâmpla şi la nivelul întregii planete Pământ! De aceea veţi întâlni de obicei o astfel de 
stâncă într-o groapă în apropierea vreunui izvor sau îngropată până la jumătate în pământ şi 
înconjurată de muşchi sau o veţi vedea fie sfărâmată în bucăţi, fie întreagă în vreun pârâu sau 
râu. Acesta este motivul pentru care întâlniţi deseori sute, chiar mii de chintale de blocuri 
grele de piatră acolo unde nu există munţi sau specii asemănătoare de pietre. 

Cercetătorii vor comenta probabil spunând: „Ce chestie ridicolă! Totul este produs de 
greutatea apei care îşi măreşte volumul cu cât este mai puternică şi mai rapidă." Din punctul 
de vedere natural au dreptate - aşa cum au dreptate cei care spun că 2+2=4. Ştie însă 
matematicianul tot ceea ce stă la baza rezultatului său? Cunoaşte el unităţile din care a 
rezultat produsul lui? El cunoaşte numărul din care a provenit acest rezultat, care apare la fel 
ochiului şi înţelegerii lui. Cunoaşte el însă fiinţa lucrurilor pe care le-a numărat? Poate el să 
ia în calcul varietatea nesfârşită şi diversitatea părţilor şi forţelor care sunt necesare formării 
unui lucru? Dacă ar fi conştient de acest lucru pe deplin, ar realiza imediat cât de superficială 
a fost constatarea lui! 

Şi în descrierea făcută de cercetătorii noştri este vorba de acelaşi lucru, căci ei nu fac 
altceva decât să observe apa curgând. Ce este însă necesar pentru a face apa să curgă şi 
pentru a-i da greutatea potrivită şi a şti în acelaşi timp în ce constă greutatea sa - acest lucru 
s-ar putea să îi fie destul de inaccesibil oricărui cercetător iscusit! 

Cine poartă apa pe culmile munţilor, o adună şi o transportă aducând beneficii imense 
poalelor acestora? Aceasta constituie însă o altă problemă! Căci aici este vorba despre 
presiunea interioară şi de legea atracţiei alternative; dar cine exercită această presiune şi 
atracţie? De aici tragem concluzia că pe întreg Pământul nimic nu poate avea loc fără 
ajutorul spiritelor de tot felul, fie bune sau rele! (Vezi şi „ Secretele Vieţii ", n.r.) 

Dacă ajungeţi pe o păşune alpină, veţi vedea pe ici acolo, în locuri care arată distruse, 
ca şi cum totul ar fi împietrit şi mort. Dar chiar în aceste locuri totul este de fapt viu, pentru 
că aici veghează spirite cu acţiune benefică pentru ca totul să fie repus în ordine. Dacă pe o 
astfel de pajişte alpină vă aşteptaţi să fie înălţător şi bine, ca de exemplu în locuri unde cresc 
plante frumos mirositoare, să ştiţi că aici locuiesc deja spirite mai paşnice a căror preocupare 
este una mai liniştită, dar în acelaşi timp - privind din punct de vedere spiritual - mai 
deosebită decât cea precedentă. 

Pe acele înălţimi care sunt acoperite cu zăpadă şi gheaţă permanentă începe deja 

prima regiune spirituală a spiritelor desăvârşite; aici Cerul şi Pământul se 
întrepătrund. Răceala pământească de aici semnifică lipsa totală a iubirii egoiste de sine şi, 
prin aceasta, cel mai înalt grad de beneficii naturale aduse de acest munte. 

Cine a zăbovit vreodată la o astfel de altitudine, acela a văzut şi regiunea inferioară a 
Cerului cu proprii lui ochi. Acest fenomen poate fi înţeles astfel: acest gen de puncte de 
contact sunt posibile numai acolo unde Pământul este eliberat pe deplin de orice invidie 
omenească. Din acelaşi motiv şi muntele Grossglockner reprezintă un astfel de punct. Iar 
dacă vreun om ar vrea să construiască ceva pe crestele sale cele mai înalte pentru a depăşi 
recordul mondial, spiritele pure de aici ar avea grijă să facă să dispară astfel de construcţii în 
scurt timp. în acest mod acest loc este menţinut pur de spiritele care locuiesc în el. 

Drumul spre perfecţiune al spiritelor naturii 

Al treilea fel de spirite se împarte la rândul său în trei grupe şi anume: inferioară, 
medie şi superioară. Din cea inferioară fac parte acele spirite care locuiesc în interiorul 
muntelui unde păzesc metalele şi sursele ele apă, precum şi rocile şi bogăţiile subsolului. 
Această categorie de spirite se divide şi ea la rândul ei în trei categorii şi anume în: spirite ale 
focului, ale pământului şi ale apei. Ele sunt fie rele, fie bune, fie se găsesc la limita dintre 
bine şi rău. De aici şi scopul în care sunt folosite: spiritele focului pentru extragerea 
metalelor, spiritele apei pentru a domoli spiritele focului, iar spiritele pământului şi ale 
pietrelor pentru a ţine spiritele focului şi ale apei la locul lor. Cel ce vrea să se convingă de 
existenţa acestor spirite, acela să facă cunoştinţă cu oamenii simpli de la munte. Cu siguranţă 
va găsi printre aceştia mulţi care au văzut măcar o dată, dacă nu de două-trei ori în viaţa lor 
un aşa-zis spiriduş de munte (gnom). Aceste spirite îşi fac arareori apariţia la suprafaţa 
pământului, lumea lor subterană fiind pentru ei mult mai minunată decât cea de deasupra. 
Pentru ei materia nu constituie un obstacol în plimbările lor încoace si încolo. Acest 
spirit poate să se mişte liber oriunde vrea el, pentru că el poate trece prin apă, foc sau piatră 
cu o mai mare uşurinţă decât voi prin aer. Căci acolo unde voi vedeţi materie, spiritul vede 
numai substanţa care îi corespunde. Pentru el doar aceasta are stabilitate. Materia grosieră 
propriu-zisă este pentru el ca şi inexistentă. 

Dacă aceste spirite sunt deranjate de un necredincios prin simpla lui prezenţă pe 
teritoriul lor, ei sunt gata să îl atace. Şi ferească Dumnezeu de cel care ajunge în mâinile lor! 
Cel blând în schimb nu are de ce să se teamă. Dimpotrivă, dacă un om blajin şi credincios s-a 
rătăcit în labirinturile subterane ale munţilor, ei îi arată imediat un drum de ieşire mai sigur. 
Puteţi afla toate acestea de la bătrânii ciobani din cele mai diferite regiuni. 

A doua categorie de spirite, foarte numeroasă, se află în special la suprafaţa 
pământului. O parte din ele au grijă de copaci, tufişuri, plante, iarbă, muşchi şi ciuperci. Ele 
ajută în activitatea lui spiritul aflat în plantă, captiv încă acolo, pentru ca fiecare plantă să 
primească forma şi caracteristicile specifice. Cealaltă parte a acestor spirite coordonează 
fauna şi au aceeaşi grijă, anume ca fiecare animal să corespundă cu forma, caracteristicile şi 
activităţile prevăzute pentru el. 

Această categorie de spirite se face foarte puţin văzută de oameni pentru că nu are 
timp de aceasta fără un motiv special. Pe munţi există totuşi anumiţi ciobani evlavioşi care au 
văzut adeseori şi astfel de spirite. Ei ar putea să vă povestească anumite întâmplări în care 
astfel de spirite le-au protejat adeseori vacile şi oile de accidente în timpul unor furtuni 
puternice. Dacă un om mai puţin credincios „nu vede la faţă" un astfel de spirit, totuşi este 

adeseori puternic iritat de prezenţa lui mai ales în pădurile imense ale munţilor sau pe 
păşunile alpine, precum şi printre hoardele de cai, vaci şi oi. Această iritare este de fapt un 
sentiment mai mult sau mai puţin straniu, urmat în mod obişnuit de un mic frison. Dacă aţi 
trăit vreodată aşa ceva, puteţi fi sigur că astfel de spirite au vrut să-şi facă simţită prezenţa. In 
partea religioasă vom clarifica cărui stadiu de evoluţie din lumea propriu-zisă a spiritelor îi 
aparţin aceste spirite. 

A treia categorie este mai puţin studiată. Aceste spirite se ocupă cu supravegherea 
aerului şi eterului. De aceea ele sunt numite de bătrâni spirite ale aerului. 

Dacă observaţi atent vântul care vine dinspre nord-est şi mai ales cel de la miezul 
nopţii, câteodată şi seara cu o oră-două înainte de apusul soarelui, ar trebui să sesizaţi 
prezenţa lor care se face simţită printr-un gen de înfiorare şi prin neliniştea pe care o simt 
animalele domestice în acest interval de timp. Puteţi să fiţi siguri că aceste fenomene sunt 
provocate de spiritele aerului dintr-o categorie mai joasă. 

Dacă sunteţi atenţi la formele deosebite ale norilor puteţi fi siguri că astfel de forme 
sunt cauzate de spiritele aerului. Aceste spirite nu formează norii propriu-zişi. Forma lor însă 
este modelată de spiritele aerului care rotesc un strat de aer după altul, astfel încât spiritele 
norilor - în special cei mai de jos, având o natură mai rea - pot să primească doar acea formă 
pe care i-o indică direcţia stratului de aer. Acest fenomen are loc pentru ca spiritele păcii să 
îşi dea seama din aceste forme de prezenţa şi intenţia spiritelor răutăcioase. Aici poate fi 
văzut aşadar doar rezultatul acţiunii spiritelor şi nu spiritele care acţionează. O altă 
categorie şi mai înaltă a acestor spirite care se află deja în eter îşi fac simţită prezenţa în 
rarele apariţii ale fenomenului Fata Morgana. In momentul în care spiritele cele mai de sus 
ale eterului au liniştit deplin suprafaţa aerului, această suprafaţă devine asemenea unei 
oglinzi, la fel cum este şi o suprafaţă de apă. Dacă suprafaţa aerului este străbătută în 
permanenţă de valuri, asemenea celei ale unui lac sau a unei mări pusă în mişcare din cauza 
vântului sau de fluxul apei, oglindirea este imposibilă. 

Fata Morgana există în şi prin ea însăşi pentru ca spiritelor păcii care există în eterul 
înalt să le fie mai uşor să observe acţiunea comună a spiritelor răutăcioase în fisurile şi 
crăpăturile munţilor; sau când astfel de spirite s-au ridicat deja în aer în forma norilor să 
poată cerceta cu atenţie intenţiile lor ascunse. 

Să nu credeţi că aceste mişcări ale aerului ar putea să impieteze observarea. Ele pot să 
perceapă cu uşurinţă rotaţia spiritelor mânioase cu privirea ascuţită a spiritului lor ce 
pătrunde până departe. Liniştirea suprafeţei aerului este doar o consecinţă a atenţiei pe care o 
îndreaptă cu o astfel de ocazie spiritele aflate deasupra către cele de dedesubt. 

Aceasta este aşadar a treia categorie a spiritelor care se află în regiunea înaltă a 
gheţarilor într-o stare de pace împreună cu celelalte spirite ale păcii şi care - dacă este 
necesar - pot să se răspândească cu viteza gândului în toate direcţiile Pământului. Doar că nu 
trebuie să înţelegeţi că a treia categorie ar reprezenta formele spiritelor de jos ale norilor sau 
spiritele păcii, ci doar acele spirite ale eterului care nu sunt vizibile aproape niciodată cu 
ochiul fizic şi care au grijă de această liniştire a suprafeţei aerului. 

Există spirite libere şi mai înalte care conduc în spaţiile cosmice lumile şi sorii şi în 
cele din urmă spirite cu mult mai înalte decât acestea care se ocupă de fiinţa umană. Totuşi 
pentru acestea este rezervat un alt loc mai mare, ele neavând nimic de a face cu ordinea 
pământească. De aceea nici nu este nevoie să dezvăluim mai multe despre ele aici. 

Cu aceasta am terminat partea despre spiritele muntelui Grossglockner în special şi 
spiritele munţilor în general şi ne vom îndrepta acum atenţia asupra părţii evanghelice. 

Influenta binefăcătoare a unei ascensiuni montane asupra trezirii sufletului 

în ceea ce priveşte partea religioasă este necesar să vă familiarizaţi puţin cu forma 
unui astfel de munte. In acest scop este necesar fie să urcaţi efectiv pe munte, fie să priviţi cel 
puţin imagini reuşite ale acestuia. Căci prin aceasta firea se trezeşte, iar spiritul, în urma 
admirării unor astfel de munţi, caută deja posibile căi pentru a ajunge în vârful acestora. 
Aceasta arată nerăbdarea de a urca pe munte şi de a atinge pe cât posibil vârful cel mai înalt. 
Puneţi-vă singuri întrebarea pe ce anume se bazează acest impuls? Credeţi că se bazează doar 
pe bucuria pricinuită de vederea priveliştii panoramice sau constă în pofta de a savura aerul 
cel mai pur? Cel ce face astfel de presupuneri nu cunoaşte decât jumătate de adevăr şi îşi va 
da seama în cele din urmă că nu acesta este singurul motiv pentru care atât de mulţi oameni 
sunt atraşi de vârfurile înalte ale munţilor. Motivul principal este trezirea sufletului cu aceste 
prilejuri. Este evident şi aici că ceea ce se aseamănă se adună. 

Spiritul atrage spirit, materia atrage materie şi carnea atrage carne. In momentul în 
care o fiinţă umană îşi propune să urce un munte înalt, din această intenţie pleacă în sus spre 
sferele înalte ale spiritului un impuls de viaţă. Prin acesta spiritele sunt înştiinţate de intenţia 
persoanei de a se apropia de sferele lor. Tot atunci spiritele trimit un contra-impuls. Spiritul 
care în fiinţa umană este încă slab şi netrezit, este trezit în acest mod spiritual-magnetic de 
către aceste spirite, dar nu tot timpul, ci doar pe o anumită perioadă de timp, mai lungă sau 
mai scurtă. 

Spiritul unui om care a urcat cu adevărat astfel de înălţimi se bucură că se află printre 
ai săi. Spiritele de aici însă, dacă simt că cel care se apropie are un spirit necopt încă, 
consideră că nu poate să rămână prea mult aici şi sistează orice legătură cu acesta. Atunci 
spiritul din om se adânceşte din nou în somnul său, iar corpul fizic va începe să se simtă 
neplăcut la astfel de înălţimi. El va coborî din nou în vale, în mediul care i se potriveşte mai 
mult. 

Vedeţi aşadar, acesta este motivul real pentru care omul se simte atras de munţi şi de 
vârfurile lui cele mai înalte! Nu este însă şi cazul oamenilor apropiaţi de natură. Aceştia fie 
nu au nici o dorinţă pentru aceasta, spiritul lor fiind bolnav şi slab, astfel încât nu mai este 
capabil să preia contacte de la alte spirite. Un alt caz este acela în care omul escaladează 
munţi înalţi fie din dorinţa de a câştiga, fie din fanfaronadă. Astfel de alpinişti sunt adeseori 
pedepsiţi de către spiritele păcii din cauza strădaniilor lor de a deveni faimoşi. 

Cel care urcă muntele dintr-un imbold înalt se manifestă însă cu totul altfel. Un astfel 
de om este tot timpul binecuvântat şi întărit să se întoarcă din nou aici; spiritul lui rămâne 
treaz, el putând să devină astfel clarvăzător sau profet. Din această cauză Eu v-am sfătuit 
mereu să mergeţi pe munte, pentru că fiecare dintre voi va fi întărit, chiar dacă trezirea 
sufletului va fi pentru unii doar temporară. Dacă omul se va lăsa adeseori magnetizat din 
punct de vedere spiritual de spiritele înalte şi va folosi în plus şi leacul „iubirii", el va atinge 
în curând renaşterea spirituală. 

Munţii - predicatori ai iubirii şi înţelepciunii 

Pe lângă toate acestea un munte cu gheţari cum este muntele Grossglockner este un 
predicator permanent al iubirii şi un profet plin de înţelepciune. Cum este posibil însă ca un 
munte să predice despre iubire şi înţelepciune? Nu există pe lume nimic mai uşor decât să 

desluşeşti această voce a muntelui, căci muntele este locul spiritelor păcii care se dovedesc a 
fi mijlocitori benefic activi, acolo unde există un oarecare dezacord. Dacă fiinţe umane mai 
împrăştiate urcă împreună un munte, sufletele lor se înviorează din ce în ce mai mult, iar 
sentimentul iubirii se trezeşte în ele din ce în ce mai mult. In momentul în care aceşti oameni 
au atins culmea, sentimentul de afecţiune a crescut atât de mult la fiecare dintre ei, încât nu 
mai sunt capabili să se comporte neprietenos unul cu altul. Dacă sufletele sunt împietrite, 
spiritele trimit asupra a doi care se duşmănesc un mare necaz, astfel încât cei doi ajung să fie 
într-un aparent pericol de moarte. Această stare conduce apoi adeseori la o stare de ajutor 
reciproc, iar duşmăniile îndelungate se transformă dintr-o dată în strânse prietenii. 

O altă observaţie vine să întărească cele afirmate până acum. Astfel, când este vorba 
de fenomene ale naturii — ca de exemplu vijelii devastatoare, inundaţii mari etc. - până şi 
animalele smucite în toate părţile devin după aceea atât de blânde şi de familiare, încât se 
întovărăşesc cu alte animale şi cu oamenii asemenea unor porumbei. Dacă după ce s-au aflat 
în pericol de moarte, până şi animalele se împrietenesc şi se îmblânzesc, cu atât mai mult 
oamenii, ale căror suflete sunt influenţate în taină de spiritele păcii. 

Munţii dezvăluie ochilor celor însetaţi de cunoaştere imensa carte a preistoriei şi vă 
povestesc cum arăta totul odinioară. Aici munţii sunt martorii cei mai autentici ai 
întâmplărilor petrecute în natură şi în întreaga lume. Urcând pe creasta unui munte, la 
vederea formaţiunilor specifice care sunt aici, v-aţi întrebat vreodată dacă munţii au existat 
aici de la începuturi sau s-au format ulterior şi cum au ajuns ei la forma lor actuală? Cel care 
se întreabă acest lucru va primi răspunsul de la pietre: „Noi ne-am schimbat foarte mult de la 
naşterea noastră. Mai mult de jumătate din lungimea noastră iniţială se odihneşte de mult 
timp îngropată în adâncurile văilor şi gropilor. Dacă vei observa diferitele caracteristici ale 
rocii noastre, vei găsi nu arareori între straturile ei urme de plante şi de animale care pot fi 
chiar recunoscute şi care apar în mod normal numai în regiunile adânci ale pământului. Vei 
putea concluziona cu siguranţă că noi singure am constituit un ţinut de câmpie şi numai din 
voinţa Creatorului am fost ridicate deasupra Pământului plat. Iar dacă observi mai departe 
crăpăturile şi fisurile noastre, vei putea să îţi dai seama cu uşurinţă cum şi-au lăsat amprenta 
pe frunţile noastre tari forţele uriaşe ale inundaţiilor şi furtunilor puternice!" 

Vedeţi voi, astfel vorbesc munţii şi povestesc oamenilor despre modul în care s-au 
născut, felul cum au arătat şi de ce arată astfel acum. 

Ce vă mai spun? Vedeţi voi, dacă un om cu sunetul mai trezit nu găseşte pe 
altitudinile muntelui nimic altceva decât pietre goale printre zăpadă şi întinderi de gheaţă, 
munţii îi spun acestuia: „Vezi, tu, omule, care aspiri mereu să te ridici mândru şi să domneşti 
asupra fraţilor tăi, cât de sărace sunt fructele înălţimilor? Aşa cum este aici gol, rece şi lipsit 
de viaţă şi sentimente, tot astfel eşti şi tu în obsesia ta de a domina, învaţă de la noi în această 
privinţă! Pleacă-ţi raţiunea rece şi nefructuoasă aşa cum ne plecăm şi noi. Astfel iubirea ta va 
creşte şi viaţa ta se va îmbogăţi. Lasă raţiunea ta ascuţită să fie înlocuită în permanenţă de 
umilinţă, pentru ca înţelegerea sa să se transforme în apă plină de binecuvântare; apă care 
curge în adâncul inimii tale pentru a o retrezi la viaţă". 

Să ne îndreptăm atenţia asupra unui alt gen de om, acela care nu iubeşte nimic mai 
mult decât aurul şi argintul. Unui astfel de om munţii îi dau o învăţătură admirabilă: „Tu, om 
necugetat, cât de departe şi adânc ai căzut! Vezi tu, ceea ce iubeşti nu reprezintă altceva 
decât deşeul nostru. Uite câte plante minunate cresc pe păşunile noastre şi hrănesc animalele! 
Câte mii de copaci din cei mai frumoşi cresc pe culmile noastre şi îşi oferă lemnul pentru 
fabricarea atâtor lucruri folositoare! Numără măcar o dată izvoarele cristaline pe care le 

lăsăm să ţâşnească şi care binecuvântează câmpiile şi văile! Cât de des vezi vârfurile noastre 
acoperite de nori şi furtuni îngrozitoare vâjâind pe frunţile noastre? Noi luăm toate acestea 
asupra noastră pentru ca luncile şi câmpiile binecuvântate de noi să fie protejate de devastări. 
Cât cuprinzi cu ochii vezi coama noastră îngropată veşnic în zăpadă şi gheaţă. Noi atragem 
îngheţul asupra noastră pentru ca luncile şi câmpiile să se poată bucura de căldură. De aceea 
nu mai fi atât de nesăbuit şi nu mai răscoli pe viitor în măruntaiele noastre, ci trage mai 
degrabă spre păşunile noastre şi pe culmi şi fii sigur că o plantă, o picătură din izvoarele 
noastre şi o privire asupra înălţimilor noastre în raza îndepărtată de acţiune a atotputernicului 
tău Tată şi Creator îţi vor aduce un folos mult mai mare decât dacă ai scormoni în interiorul 
muntelui!" 

întărirea sunetului în lumea munţilor 

Ce altceva ne mai învaţă munţii? Orice om care urcă pe munte poate simţi în 
interiorul său foarte clar ceea ce îi transmite muntele: „Priveşte-ne tu, pelerin al Pământului, 
cum privim de liber şi neatârnat din înaltul culmilor noastre în îndepărtările creaţiilor lui 
Dumnezeu! Vântul bate liber peste frunţile noastre, iar raza soarelui se răsfrânge domol pe 
coamele noastre înalte! De aceea tu, călătorule, eşti cu adevărat acasă pe înălţimile noastre! 

Cine urcă pe păşunile înalte ale munţilor poate cuprinde cu ochii o arie largă, iar 
sufletul său poate simţi pe o arie extinsă. De aceea gândurile sale sunt unite cu sentimentele. 
Şi cel care nu a simţit poate niciodată până atunci în inima sa, simte acum pentru prima dată 
cât de departe se pot întinde gândurile peste orizontul raţiunii. Aici călătorul liber învaţă ce 
înseamnă să fie liber în înălţimea gândurilor sale şi în adâncul sentimentelor lui şi cu câtă 
fericire îşi îndreaptă gândul spre Dumnezeu, simţindu-L în adâncul inimii sale, în marele 
templu al infinitului! 

Cel mai mare beneficiu pe care îl aduce muntele este aşadar cel asupra spiritului, el 
fiind aici extrem de întărit pentru că se află în patria lui originară. Aici el va simţi consolare, 
întreabă doar munţii şi ei te vor face în curând să simţi ceea ce spun ei: „Ascultă ceea ce îţi 
spune interiorul - poate încă neclar - este adevărul deplin! Căci tu eşti aici cu adevărat acasă, 
mai ales în cercul nenumăraţilor tăi străbuni, ale căror spirite locuiesc de multă vreme în 
aceste regiuni!" Vedeţi, aceasta vă povesteşte muntele, chiar dacă nu foarte clar pentru toţi, 
totuşi cu o insinuare perceptibilă în starea interioară a sufletului şi prin aceasta în iubirea 
spiritului. 

Puteţi fi convinşi că astfel de stări nu sunt doar influenţa acestor înălţimi, ci provin de 
la spiritele fericite aflate aici care vin în întâmpinarea voastră pentru a vă pregăti o anumită 
continuitate. Ceea ce a fost spus aici este valabil aproape pentru fiecare copac. Veţi vedea că 
veţi trăi puţine asemenea stări pe dealuri, de exemplu. Acestea se activează în primul rând 
acolo unde toporul lemnarului nu a ajuns încă. 

Munţii - lăcaşuri de revelaţie divină 

Ce altceva mai predică munţii? Aceasta vrem să vă arătăm printr-o istorioară simplă 
şi scurtă: Un om evlavios se gândi odată dacă e posibil să Mă vadă chiar şi pentru o secundă. 
In acelaşi timp s-a gândit ce ar trebui să facă pentru a beneficia de o astfel de graţie. Bătrânul 
evlavios era cu toate acestea conştient de faptul că omul în această viaţă trupească nu este 
demn de o astfel de graţie, dar pe de altă parte dorinţa lui era foarte puternică pentru a da 

ascultare acestor obiecţii. 

De aceea s-a hotărât să îşi caute un adăpost pe un munte aflat în vecinătate ţi acolo să 
se reculeagă în rugăciune atât cât îi permiteau timpul şi împrejurările. Pentru a putea găsi de 
fiecare dată din nou locul acela, şi-a construit o cruce pe care a fixat-o acolo. După aceea Mi- 
a lăudat numele cu ardoare şi mi-a spus că nu va înceta să se roage în acest loc până când Eu 
nu îl voi auzi în sfârşit. 

Zis şi făcut! Timp de trei ani s-a dus omul nostru la locul cu pricina şi M-a rugat 
fierbinte, ore în şir, să îi ascult ruga. Cât timp se afla acolo, el era aproape tot timpul 
invizibil, înconjurat fiind de mii de spirite evlavioase. Acestea l-au întărit atât de mult 
conform Voinţei Mele, încât, în decurs de încă jumătate de an, el se putea servi de vederea 
interioară a spiritului, îi era foarte uşor să vorbească în acest mod cu spiritele asemănătoare 
lui despre ce avea pe inimă. 

Spiritele bune l-au învăţat că dorinţa lui este cam lipsită de modestie. Ele au adăugat 
că pentru el este o mare graţie faptul că Eu i-am deschis ochii sufletului pentru a-şi putea 
vedea fraţii spirituali şi a putea vorbi cu ei. Cu toate acestea sfaturile au dat roade puţine, căci 
el la toate acestea a replicat: „Dragii mei fraţi şi iubiţi prieteni ai Tatălui meu şi al vostru! Eu 
nu pot decât să vă zic o dată pentru totdeauna că dacă îl voi vedea pe El şi îl voi avea, toată 
această lume cu cerurile nu mai au importantă pentru mine. Iar voi spuneţi ce vreţi, căci nu 
mă veţi abate din dorinţa mea! Eu vreau şi trebuie să îl văd, căci pe El îl iubesc mai presus de 
toate!" 

De fiecare dată când aceste spirite bune îl auzeau cum vorbeşte, îl lăudau pentru 
imensa lui dragoste faţă de Mine. Cu toate acestea o perioadă de timp s-au ţinut departe de el, 
astfel că el nu a mai văzut nimic altceva decât ceea ce apărea în faţa trupului său. Văzând că 
spiritele l-au părăsit, s-a gândit că cererea lui ar putea fi păcătoasă. Şi aşa s-a tot gândit el o zi 
întreagă la ce ar trebui să facă: fie să urmeze sfatul spiritelor, fie să rămână fidel dorinţei 
sufletului său. 

In cele din urmă sufletul a triumfat asupra tuturor spiritelor şi el îşi spuse: „Fie aşa 
cum vrea sufletul meu! Sunt un păcătos atât timp cât locuiesc în acest trup, dar ce poate face 
păcătosul altceva, când sufletul este aprins de un dor fierbinte, decât să îl privească pe cel 
care 1-a creat pentru viaţa eternă? Voi rămâne aşadar credincios primei mele intenţii: 
Dragostea mea pentru Dumnezeu nu trebuie să slăbească. Eu nu pot să las din această 
dragoste! 

Bătrânul nostru a mers iar şi iar în acel loc şi s-a rugat şi mai fierbinte. Când au trecut 
încă trei ani, un alt om ajunse în acele locuri şi se adresă bătrânului nostru astfel: „Omule 
drag, ce faci aici pe înălţimile acestea? Nu ştii că te poţi ruga cu adevărat numai în biserici? 
Tu însă îţi săvârşeşti rugăciunile numai pe acest munte!" La acestea credinciosul nostru 
răspunse: „Iubite prieten, trebuie să recunosc sincer că nu am putut cu adevărat să mă rog în 
nici o biserică aşa cum o fac pe aceste înălţimi cu adevărat sfinte. Dacă mă uit aici de jur 
împrejur, iarba, pădurile şi deasupra mea cerul larg şi liber, sufletul îmi spune: Aceste 
frumuseţi ale marelui templu natural al lui Dumnezeu îi sunt Lui cu adevărat mai aproape 
decât sculpturile în lemn cu care sunt împodobite bisericile!" 

La acestea străinul răspunse: „Dragă prietene, sunt perfect de acord cu tine. Dar aş 
vrea să mai aflu de la tine încă ceva, şi anume, din ce cauză profundă te rogi aşa fierbinte?" 

Auzind această întrebare, credinciosul nostru rămase încremenit un timp, se gândi şi 
răspunse: „Vezi tu, unii oameni se roagă pentru sănătate, unii pentru avere, pentru una sau 
alta. Eu însă pun accent numai pe un singur lucru şi acela este Domnul Dumnezeul meu! Şi 

de aceea vreau să îl văd cel puţin o dată în viaţa mea pe acest pământ. Atunci voi avea mai 
mult decât cerul şi pământul ar putea vreodată să îmi ofere. De aceea mai degrabă aş muri 
decât să renunţ la această dorinţă a mea! 

Prietenul, auzind toate acestea întrebă din nou: „Cum ţi-L imaginezi tu pe 
Dumnezeu? Este foarte posibil ca El să ţi se fi arătat deja şi să fi vorbit cu tine. Dacă tu însă 
nu L-ai recunoaşte, împlinirea rugii tale ar fi în zadar!" La această întrebare omul nostru 
rămase şi mai încremenit şi în cele din urmă răspunse străinului: „Dragul meu prieten, 
trebuie să admit că în această privinţă nu am nici cea mai mică idee! Ideea mea despre forma 
în care apare Dumnezeu este atât de neclară, încât nu ştiu dacă Dumnezeu arată cam ca un 
om sau dacă e compus din trei oameni ce au un trup comun. Sau forma fiinţei lui Dumnezeu 
este o lumină infinită în care aceste trei persoane divine plutesc şi acţionează." Aici străinul îi 
spuse credinciosului: „Nu ai citit niciodată ce a spus Hristos despre El însuşi când apostolii 
L-au rugat să le arate pe Dumnezeu Tatăl? El a spus: „Eu şi Tatăl suntem unul! Cine mă vede 
pe Mine îl vede pe Tatăl; căci Tatăl este în Mine şi Eu sunt în Dumnezeu Tatăl!" 

Credinciosul nostru începu să mediteze la toate acestea. El îşi aminti atunci de cei doi 
tineri care călătoreau spre Emaus şi îl întrebă ceva neaşteptat pe străin: „Iubite prietene! 
Spune-mi dacă tu eşti vreun eremit sau vreun evlavios ori învăţat în scripturile sfinte, căci un 
om obişnuit nu rosteşte astfel de cuvinte!" 

La această întrebare străinul nu mai răspunse nimic, îl luă pe bătrân de mână şi îl 
ridică de la pământ şi îl duse până pe vârful muntelui. Abia aici el deschise gura din nou 
pentru a-i spune: „Frate, vezi tu, cel pe care îl implori de trei ani se află acum în faţa ta. Eu 
însumi sunt Dumnezeul cerurilor şi al pământului şi nu mai există nimeni altcineva mai 
presus de Mine! Să îmi rămâi credincios în inima ta, chiar dacă nu mă vei mai vedea 
niciodată în această viaţă! Aşa cum auzi acum vocea Tatălui Meu acum, tot astfel trebuie să 
o auzi atât aici pe această culme, cât şi oriunde te vei afla în numele Meu! Tu ai găsit Viaţa şi 
aceasta nu îţi va fi luată în veci! Cu adevărat îţi zic ţie: „Sufletul tău nu va gusta moartea 
niciodată! Amin!" 

Spunând acestea El dispăru, iar credinciosul nostru plânse, îl lăudă şi îl preamări pe 
Dumnezeu întreaga noapte şi căută culmile şi mai mult decât înainte. 

Vedeţi deci, munţii vă povestesc şi astfel de întâmplări! De aceea mergeţi cu drag pe 
munte sau cel puţin rugaţi-vă Mie imaginându-vă că sunteţi pe munte - fapt care presupune 
un suflet pur - şi veţi întâlni şi voi ce a întâlnit şi evlaviosul nostru! 

Munţii - oglinda interiorului 

Ce ne mai învaţă munţii? Ei vorbesc cifrat oamenilor care îi admiră. Cel care este un 
observator atent poate să deducă uşor în ce stare se află sufletul său. Aşadar munţii sunt o 
adevărată oglindă spirituală pentru cel care vrea să se privească în ei. 

Aţi auzit deja probabil că pentru omul trezit spiritual, flecare apariţie în natură are o 
semnificaţie profundă. Aşadar, un astfel de om are nevoie să arunce doar o privire asupra 
unui munte pentru a vedea cât de luminat este, dacă este pe deplin pur sau înconjurat de o 
ceaţă albăstruie, mai apoi care părţi ale muntelui sunt mai mult sau mai puţin înceţoşate sau 
unde anume se află în jurul muntelui, în jos, la mijloc sau pe culmile sale şi ce fel de ceaţă 
este. Astfel, el cunoaşte fundalul spiritual al acestor apariţii. 

In cazul în care el se află într-o stare plăcută sau melancolică, dacă a simţit o dorinţă 
arzătoare să urce la un moment dat pe munte sau dacă a simţit contrariul acesteia, el nu îşi va 

da seama ce stări au pus stăpânire pe el la vederea muntelui. La fel, dacă a avut sentimentul 
unei dimineţi însorite sau ale unei după-amiezi obositoare sau sentimentul unei seri 
somnoroase sau un sentiment bizar şi apăsător în timpul nopţii şi cât timp a ţinut această 
stare. 

Trebuie avute în vedere toate aceste aspecte, pentru că astfel de apariţii şi senzaţii 
corespund exact stării interioare a celui care observă. Numai că trebuie avut în vedere faptul 
că senzaţiile trebuie să concorde cu apariţiile. Căci apariţiile în sine nu sunt o mărturie 
valabilă. Când însă starea interioară este în concordanţă cu apariţia, atunci muntele îl 
înştiinţează pe om cum stau lucrurile exact cu el. 

Dacă de exemplu cineva ar ieşi dimineaţa şi ar admira un munte pe deplin pur şi 
acesta nu i-ar încânta sufletul, ci l-ar umple de îngrijorare - în acest caz apariţia ar fi în 
dezacord cu starea interioară, muntele fiind o oglindă fidelă pentru observator. Căci imediat 
ce puritatea spirituală a muntelui atinge sufletul, muntele îi spune privitorului: „Cu câtă 
curăţenie sufletească mă priveşti tu pe mine! Purifică- te pentru ca tu să te înalţi în tine peste 
lumea ta senzorială, aşa cum mă ridic eu deasupra noroaielor adâncurilor!" în acest caz 
privitorul îşi vede imaginea în oglinda muntelui aşa cum ar trebui ea să fie şi nu aşa cum 
este. 

Un alt caz de dezacord ar fi acela când un om ar ieşi dimineaţa sau într-un alt moment 
al zilei şi ar privi un munte de-a dreptul întunecat şi ar avea un sentiment foarte vesel şi vioi. 
Ce ar trebui să simtă privitorul cu această ocazie în faţa imaginii muntelui posomorât? 

Să lăsăm muntele însuşi să ne spună câte ceva despre aceasta: „Priveşte-mă, tu călător 
vesel, în dimineaţa însorită a stării tale! înainte de a mă privi erai trist şi întunecat, aşa cum 
sunt eu când sunt înconjurat de nori! Furtuni puternice se abătuseră asupra ta, iar eu te-am 
scos asemenea fulgerului din masa mea de nori. Tu însă nu te-ai descurajat, ci ai stat semeţ în 
faţa mea: o stâncă înaltă, de neclintit care înfruntă astfel de încercări. Furtunile care au 
ameninţat că te nimicesc s-au transformat curând în îngeri salvatori care te-au eliberat de 
povara nopţii tale. Astfel, micuţul meu prieten care eşti acolo în vale, priveşte cu atenţie 
imaginea ce îţi stă înainte! Numai astfel vei rămâne în dimineaţa constantă a stării tale, dacă 
vei vedea suficient de des imaginea mea în faţa ochilor tăi şi îţi va apărea aşa cum m-ai văzut 
tu în starea mea. Pe mine nu mă va nimici această furtună, iar tu mă vei privi în curând şi mai 
pur, căci eu îţi arăt cum tu erai asemenea mie!" 

Vedeţi, acestea sunt două puncte culminante ale raporturilor de dezacord dintre 
aparenţe şi stări! între aceste două extreme mai pot interveni multe alte aparenţe, mai mult 
sau mai puţin aflate în dezacord, toate fiind însă uşor de recunoscut pentru că ele nu se mai 
extind la întreg, ci doar la anumite părţi ale sufletului. Cel mai dificil este să judeci corect 
apariţia totală! 

în ceea ce priveşte însă apariţiile armonioase, acestea nu necesită explicaţii ulterioare. 
Căci acolo unde un suflet însorit priveşte un munte însorit, el devine şi mai luminos şi i se 
face dor de pura înălţime. Acolo însă unde un suflet întunecat priveşte un munte întunecat, 
devine şi mai întunecat şi unui astfel de om cu siguranţă nu i se mai face dor de înălţimea 
muntelui. 

Când cineva are un suflet însorit şi un munte întunecat îi strică dispoziţia, o astfel de 
indispoziţie nu este altceva decât o trezirea a stării propriu-zise în care sufletul se află ascuns. 
Muntele îi arată atunci omului tot ce se ascunde în el. Imagini ale unor munţi înalţi şi mai 
ales ale munţilor cu gheţari, aşa cum este muntele Grossglockner, au o precizie şi mai mare 
decât în cazul unor munţi mai puţin înalţi, se înţelege de la sine, pentru cel care ia în 

consideraţie că rezonanta cu un munte se măreşte cu atât mai mult cu cât vârful lui se înalţă 
mai sus peste adâncimile Pământului; munţii sunt mai plini de importanţă datorită pajiştilor 
lor pure, pentru că acolo locurile sunt şi mai spirituale. Din această cauză astfel de munţi fac 
o impresie mai mare asupra fiecărui suflet. 

Imaginea este o corespondenţă a obiectului după care vedem o copie şi poate fi adusă 
la viaţă şi trăită ca în interiorul sufletului. Doar că o imagine copiată trebuie privită cu o şi 
mai mare atenţie pentru a deveni reală în spirit. Celui care reuşeşte acest aspect, acela poate 
sa tragă unele învăţăminte folositoare dintr-o astfel de observaţie. 

Nu este nevoie să detaliem faptul că un munte natural privit în realitate este mult mai 
indicat. 

Altfel noi nu am fi prezentat numai muntele Grossglockner în toate părţile şi 
influenţele lui. Ceea ce am descris aici este valabil pentru toţi munţii. Să înţelegeţi prin 
aceasta mai ales munţii care au rezonanţă în inimile oamenilor. Aceştia trebuie comparaţi cu 
cei din realitate pentru ca să aibă o acţiune utilă în inimă. Dacă veţi avea în vedere toate 
acestea şi veţi acţiona în consecinţă, binecuvântarea interioară a muntelui va inunda, aşa cum 
munţii inundă cu binecuvântarea lor exterioară, întregul ţinut. 

Aşa cum Eu am urcat cu drag pe munte şi am săturat acolo atâţia înfometaţi cu 
pâine puţină şi m-am iluminat pe munte şi de pe munte am coborât în împărăţia Mea - 
tot astfel v-am zis vouă toate acestea despre munţi, deschizându-vă cu aceasta o mare 
poartă către împărăţia vieţii veşnice. Meditaţi la faptul că nu este lipsit de importanţă 
faptul că Eu, creatorul şi zămislitorul munţilor, ultima dată când m-am rugat am făcut- 
o pe munte! De aceea urmaţi-Mă pe Mine în toate şi astfel veţi atinge scopul care sunt 
Eu! 

Aceasta vă zic Eu, Cel care odinioară a separat cerul de munţi. Munţii sunt tot o 
parte a cerului. Priviţi-i ca pe o mare binecuvântare care porneşte de la Mine şi veţi avea 
sufletul viu pentru totdeauna! Amin! 



(Vezi alte documente pe: http://www.scribd.com/people/documents/236910-billydea 
n.r.) 

